ועדת החינוך, התרבות והספורט, כנסת 16, פרוטוקול מספר 256, 2004-06-16 09:30

אילן שלגי: שלום, אני פותח את ישיבת הוועדה.

אילן שלגי: חודשיים לפני פתיחת האולימפיאדה, אנו ביקשנו לפגוש את ראשי הוועד האולימפי, אלה שמובילים את הנושא הרבה זמן.

אילן שלגי: אנחנו פגשנו אותם וביקרנו אותם פעמיים במשך השנה האחרונה.

אילן שלגי: במהלך התקופה, שמענו איך הדברים קורמים עור וגידים לקראת המועד החשוב של יציאת המשלחת הישראלית לאולימפיאדה.

אילן שלגי: אני מניח שהיום נשמע מכם על דברים כמעט מוגמרים.

אילן שלגי: אנחנו מודים לכם על שאתם פה איתנו היום.

אילן שלגי: אנחנו משוכנעים שההכנות של הנבחרת האולימפית הישראלית, נעשות על הצד הטוב ביותר, ושעד הרגע האחרון אתם והספורטאים תשקדו לעשות ולהכין את הכל, כך שנבחרת ישראל תצא בכבוד ותחזור בכבוד, ואם אפשר גם עם הישגים ספורטיביים.

גלעד לוסטיג: האם אתה מעונין שאני ארחיב גם לגבי הסיכויים שיש לכל ספורטאי.

גלעד לוסטיג: יש לנו את אלכס אברבוך, שהוא אחד הספורטאים הבולטים שלנו.

גלעד לוסטיג: הוא לבטח היה אחד מאלה שביום נתון יכול להשיג מדליית זהב.

גלעד לוסטיג: הוא בעל תוצאת שיא של 5.93, שזו תוצאה שאם הוא ישיג אותה במשחקים האולימפיים, הוא יחזור עם מדליה.

גלעד לוסטיג: לא פחות חשוב מזה, הוא ספורטאי שכבר השיג בעבר מדליות בתחרויות חשובות, כמו מדליית כסף באדמונטון, מדליית ארד בסיבילייה, וכך גם בשתי אליפויות עולם, הוא השיג מדליית זהב באליפות אירופה במינכן ב-2002, 30 שנה לאחר רצח יא' הספורטאים, ומדליית זהב באוניברסיאדה.

גלעד לוסטיג: הוא בהחלט ספורטאי ברמה גבוהה, אם כי מוט הוא מקצוע מאוד נזיל, וכמו שהוא מסוגל להגיע לסוף, הוא יכול גם לא לעבור סיבוב.

אורי אריאל: מה זאת אומרת נזיל?

גלעד לוסטיג: זה מקצוע שמאוד קשה לנבא אותו, כיוון שיש הרבה מאוד קשיים בענף הזה.

גלעד לוסטיג: כאשר אתה נכנס עם המוט לנאיץ, אתה לא מצליח פעם אחת, פעם שנייה נפגעת לך ההרצה, ואחרי פעם שלישית אתה יוצא מהתחרות.

גלעד לוסטיג: אברבוך בעצמו הוכיח, לצערנו, כי גם את זה יש באמתחתו.

גלעד לוסטיג: הוא לא הצליח לעבור סיבוב ראשון באליפות העולם בפריז, ולא עלה לגמר באליפות העולם בבודפשט בפברואר האחרון.

גלעד לוסטיג: גם ספורטאים גדולים ממנו, כמו סרגיי בוקש, שהוא האתלט הכי גדול שהיה, לא הצליחו לעבור.

גלעד לוסטיג: המקצוע הזה מאוד נזיל, יותר מכל מקצוע אחר.

אורי אריאל: אתה יודע איפה המרטון הראשון היה?

אילן שלגי: בשבט בנימין.

אורי אריאל: הראשון היה בשבט בנימין.

אורי אריאל: הוא רץ מאפק, ראש העין, עד שילה.

אורי אריאל: זה 42.2.

גלעד לוסטיג: לשמחתנו, לראשונה במשלחת יש ספורטאים אתיופים.

גלעד לוסטיג: יש לנ8ו 2 ספורטאים אתיופים.

גלעד לוסטיג: המאמנים שיצטרפו אליהם הם, ולארי קוגן, שהוא מאמן של אברבוך.

גלעד לוסטיג: בודרייקו הוא המאמן של אירנה לנסקי.

אורי אריאל: מתי הספורטאים האלה עלו לארץ?

גלעד לוסטיג: לפני 15 שנה.

גלעד לוסטיג: בנוסף יש את ד"ר רפי וישניצר, שהוא יהיה המאמן של המרטוניסטים.

גלעד לוסטיג: בג'ודו יש לנו את המשלחת הכי גדולה שהיתה אי פעם במשחקים האולימפיים, משלחת מאוד אייכותית.

גלעד לוסטיג: אריק זאבי הוא אחד המועמדים הבכירים שלנו למדליה.

גלעד לוסטיג: השנה לא היו לא הפסדים, ואנו מאוד מרוצים מהכושר שבו הוא נמצא, למרות שבאולימפיאדה יהיה לו יותר קשה, כיוון שהוא יצטרך להתמודד מול היפני שלא הפסיד בכמה שנים האחרונות.

אילן שלגי: נתפשר על מדלית כסף.

גלעד לוסטיג: בהחלט.

גלעד לוסטיג: ספורטאי נוסף הוא יואל רזבוזוב שזכה עכשיו במדלית כסף באליפות אירופה.

גלעד לוסטיג: בנוסף, עוד 3 ג'ודאים קצת יותר צעירים, אודי וקס עד 66 קג', גל יקותיאל עד 60 קג' ומיכל פיינבלט עד 52 קג'.

גלעד לוסטיג: המאמנים שייצאו איתם הם אלכס גורביץ ואלכס אשכנזי, שהוא המאמן האישי של אריק זאבי.

אורי אריאל: האם כל אלה עולים חדשים?

גלעד לוסטיג: כן.

גלעד לוסטיג: גוטשה משתתף בפעם השלישית במשחקים האולימפיים.

אורי אריאל: אני חושב שצריך לתת גאווה לעלייה, בייחוד לעולי אתיופיה, שאי אפשר להגיד שהם בעשירון העליון במדינה הזו בכמה תחומים.

אפרים זינגר: בעניין הזה, גם משרד הקליטה וגם הסוכנות היהודית, עשו דברים יוצאים מן הכלל.

אפרים זינגר: משרד הקליטה נותן מלגה חודשית של 2,500 שקלים בחודש לכל העולים.

אילן שלגי: האם הזסתדר העניין עם המאמנים שגמרו את התקופה?

אפרים זינגר: כן.

אפרים זינגר: הסוכנות היהודית, החל מלפני חודשיים, מעניקה לכל ספורטאי עולה 1,500 דולר.

אפרים זינגר: משרד הקליטה ביחד עם לשכת הפרסום הממשלתית מפיק עכשיו סרט תדמית עם העולים.

גלעד לוסטיג: האמן של הקבוצה הזו, הוא בני מגרשוילי, כאשר יש עוד עזר מבחוץ.

גלעד לוסטיג: בענף של התעמלךות מכשירים, יש לנו מתעמל הכי טוב שהיה לנו אי פעם, מועמד לגמר היסטורי, גמר 24.

גלעד לוסטיג: הוא היה מקום שמיני באליפות אירופה בלובליאנה.

גלעד לוסטיג: באופן כללי התקשורת היא זו שבונה את סדר היום.

אורי אריאל: זה מדהים, כי בפוליטיקה זה לא כך.

גלעד לוסטיג: במשחקים האולימפיים יש 96 מתעמלים נשים וגברים.

גלעד לוסטיג: כולם עושים קרב רב, כלומר 6 מכשירים שונים.

גלעד לוסטיג: אחרי שעושעים את השכלול של ששת המכשירים, עולים 24 מהם לגמר היוקקרטי.

גלעד לוסטיג: התעמלות זה אחד הענפים היותר פופולריים ויותר חשובים בתנועה האולימפית.

גלעד לוסטיג: המתעמל הכי טוב שהיה לנו עד היום היה רון קפלן, שבברצלונה הוא היה מקום 66.

גלעד לוסטיג: הוא הצליח כבר פעמיים להגיע לגמר 24 באליפות עולם ולמקום שמיני באליפות אירופה.

גלעד לוסטיג: אנחנו מאמינים שהוא צריך לעשות את גמר 24, אם הכל יהיה בסדר והוא לא יפצע.

גלעד לוסטיג: בוריס קניוב הוא המאמן שלו.

גלעד לוסטיג: שניהם מגיעים מעמק הירדן.

אילן שלגי: מתי המתעמל הזה עלה ארצה?

גלעד לוסטיג: לפני 6 שנים.

גלעד לוסטיג: בנוסף יש לנו את פבל גופמן.

גלעד לוסטיג: לראשונה בתולדות המשחקים של ישראל.

גלעד לוסטיג: תהיה לנו נציגות בענף הטאקוונדו.

גלעד לוסטיג: זו ילדה מאוד מוכשרת שמתמודדת עד 49 קג'.

גלעד לוסטיג: זו התעמלות שקרובה לקארטה.

גלעד לוסטיג: זה הענף היחידי שהתוכנית האולימפית שלו שונה מהתוכנית הרגילה.

גלעד לוסטיג: באליפות עולם ןובאליפות אירופה יש 8 משקלים, אך כיוון שבאוליפיאדה יש מספר מצומצם של ספורטאים שיכולים להגיע, צמצמו אותם ל-4 משקלים, ולכן הקריטריונים לקבלה הם יותר קשים, אבל היא עשתצה זאת והצליחה להגיע.

גלעד לוסטיג: המאמן שלה הוא אלכסיי אורוחוב.

אורי אריאל: מאיפה היא בארץ?

גלעד לוסטיג: היא מפתח תקווה.

גלעד לוסטיג: כן, אבל מדובר בנקודות לפי בעיטות בחלק העליון, מהחגורה ומעלה ובראש, כאשר על פגיעה בראש מקבלים ניקוד יותר גבוה.

גלעד לוסטיג: בענף של הטניס, יש לנו את הספורטאים אנדי רם ויוני ארליך.

גלעד לוסטיג: עדיין לא קיבלנו אישור סופי.

גלעד לוסטיג: תאריך היעד היה 14.06.

גלעד לוסטיג: דיברנו איתם בטלפון אתמול.

אילן שלגי: האם אתם צריכים את ההסכמה שלהם להשתתף?

גלעד לוסטיג: כן.

גלעד לוסטיג: הקריטריון שלנו שווה לקריטריון הבינלאומי במקרה שלהם.

גלעד לוסטיג: התאחדות הטניס הבינלאומית צריכים להגיד לנו עד ה-14.06, האם הספורטאים האלה בפנים או לא בפנים, בהתאם לכל מיני פרמטרים שלהם.

גלעד לוסטיג: הדרוג שם מסובך יותר מאשר בדרוג יחידים, ולכן הם ביקשו לתת תשובה רק ב-17 לחודש.

גלעד לוסטיג: לפי החישובים שלנו, הם בפנים.

גלעד לוסטיג: אנו מאוד מקווים שהם יהיו בפנים, כי הם צוות נהדר.

גלעד לוסטיג: הם עלו לחצי גמר וימבלדון בשנה שעברה.

יהודית גידלי: באיזה מקום היא בעולם?

גלעד לוסטיג: 17.

גלעד לוסטיג: בפעם הראשונה יש לנו נציגה בענף של טניס שולחן, מרינה קרבצ'נקה.

גלעד לוסטיג: היא ספורטאית נהדרת.

גלעד לוסטיג: המאמן שלה הוא איזי כהן שעלה בשנת 1990 מבולגריה ועבד בפנייה למחוננים במכון וינגט.

אילן שלגי: זו בכלל משפחה של סייפים.

גלעד לוסטיג: זה נכון.

גלעד לוסטיג: אומרים שאם אתה רוצה להגיע לאולימפיאדה, אתה צריך להירשם אצלו לחוג.

גלעד לוסטיג: בענף הקייקים, הענף שהביא לנו מדליה בסידני, יש לנו את מיכאל קולגנוב ב-500 מטר, רועי ילין ב-1000 מטר, ואת לריסה פשטחוביץ' ב-500 מטר, שהם היה מאבק קשה מאוד גם על הזכות להשתתף באליפות עולם שדרכה אפשר להגיע למשחקים האולימפיים.

גלעד לוסטיג: מתוך שלושת המאמנים הקיימים, אנטולי פשחודוב, סשה ירמילוב ודני נורשינסקי, צריך לבחור שניים.

אילן שלגי: אני זוכר שבענף הקליעה תמיד היו לנו אכזבות.

אפרים זינגר: למה אתה חייב להזכיר את זה?

אילן שלגי: אני שמחתי שגילי אמר שהוא יציב בתוצאותיו.

אילן שלגי: אני באמת מאחל לעצמו ולו שהוא יישאר יציב.

צבי ורשביאק: הדבר הכי יציב עד עכשיו היה שהם הצליחו בכל אליפויות העולם, הגיעו לאולימפיאדה ונכשלו.

גלעד לוסטיג: אני חייב לציין שאם יש באיזשהו ענף ניגוד בין חיי היום יום למה שקורה במשחקים האולימפיים, זה ענף הקליעה יותר מכל ענף אחר.

גלעד לוסטיג: גם

גלעד לוסטיג: כאשר זוכים לאליפות אירופה בתחום הקליעה, זה בא לידי ביטוי בשורה אחת בעיתון.

גלעד לוסטיג: גם כאשר דינלוב כאשר זכה באליפות אירופה, זכה לשורה אחת בעיתון על כך, ולא לשום סיקור טלוויזיוני כזה או אחר, ופתאום הם מגיעים למשחקים האולימפיים ורואים את האירוע הכי גדול שיש בתבל, כאשר כתבי ערוץ 1, ערוץ 2, ערוץ 5, רדיו, האינטרנט והעיתונות פתאום מגיעים אליהם ושואלים שאלות.

גלעד לוסטיג: דנילוב הוא הספורטאי הראשון שנכנס למעגל התחרות, ב-14 לחודש.

גלעד לוסטיג: הוא באמת התרסק בסידני, אבל אנחנו מאוד מקווים שהניסיון הזה יעזור לו.

גלעד לוסטיג: הוא יורה גם באקדח אוויר וגם באקדח חופשי, ואני חושב שבאחד משניהם הוא יכול לעלות לגמר.

גלעד לוסטיג: הוא עשה עכשיו שיא ישראלי מדהים באקדח אוויר- 591.

גלעד לוסטיג: המאמנים הם מרסל כהן ויאיר דוידוביץ.

אילן שלגי: רצינו לראות אותן מתעמלות בירושלים, אבל לא הצלחנו לתאם מפגש.

גלעד לוסטיג: זה תענוג.

גלעד לוסטיג: אמנם במשחקים האולימפיים אנו מצפים שהן תגענה למקום 15-18, אבל מדובר בספורטאיות מדהימות.

גלעד לוסטיג: הן הגדואטו הכי צעיר מכל הדואטים שמגיעים למשחקים האולימפיים, אנסטסיה גלושקוב היא בת 18 ואינה יופה היא בת 15.

גלעד לוסטיג: זו פשוט מקצוענות לשמה.

גלעד לוסטיג: נעשית שם עבודה רצינית ויסודית השמה דגש על כל פרט, מאיך שתפור הבגד, קצב תנועה, עבודה עם וידאו.

גלעד לוסטיג: המאמנת גם היא מעולה.

אילן שלגי: יש סיכוי של 50% שנבקר שם ביום שלישי.

אילן שלגי: אני היום צריך לקבל הודעה האם אני נוסע למועצת אירופה ביום שלישי, או לא.

גלעד לוסטיג: הענף של השייט, הוא הענף שחייב להביא לנו מדליה.

גלעד לוסטיג: יש לנו משלחת הכי איכותית שהיתה לנו אי פעם.

גלעד לוסטיג: יש לנו ספורטאים כמו גל פרידמן, שהיה אלוף עולם ויש לו שלל תארים בכל סוג של תחרות, ויותר מכך, הוא קיבל כבר מדלית ארד באטלנטה.

אילן שלגי: אנו פגשנו את גל פרידמן בשדרות.

גלעד לוסטיג: בשייט מדובר ב-11 שיוטים, ועל כן המקריות היא פחותה.

גלעד לוסטיג: קשה מאוד ליפול.

גלעד לוסטיג: גם אם אתה נופל שיוט אחד אתה יכול להוריד.

גלעד לוסטיג: מזג האוויר שם דומה לישראל.

אילן שלגי: האם הם גם יוכלו להתאמן במקום שם?

גלעד לוסטיג: הם מתאמנים שם.

גלעד לוסטיג: הם יוצאים ב-23 לחודש למחנה אימונים.

גלעד לוסטיג: באתר האימונים תהיה גם תחרות קטנה.

גלעד לוסטיג: בחודש הבא הם נוסעים לעוד 12 יום למחנה אימונים באתר.

גלעד לוסטיג: גל עצמו התאמן שם באופן שוטף ב-4 שנים האחרונות עם יריבו העיקרי ניקוס קלמנקיס שהוא אלוף אולימפי.

גלעד לוסטיג: גל הוא מהספורטאים בעלי הסיכויים הטובים ביותר.

גלעד לוסטיג: הוא גם טוב בכל מזג אוויר.

גלעד לוסטיג: הוא לא תלוי בסוג רוח מסויים, כפי שלי קרוזיץ תלויה בו.

גלעד לוסטיג: יש לנו גם את אודי וגידי, ספורטאים מוכשרים מאוד.

גלעד לוסטיג: גם הם זכו כבר במדלית כסף באליפות אירופה.

גלעד לוסטיג: הם נמצאים קצת בנסיגה, אבל אנו מקווים שבמשחקים האולימפיים הם יפיקו מעצמם את המרב.

גלעד לוסטיג: אני חייב לציין שמכל החברה שציינתי, חייבת לבוא מדליה.

גלעד לוסטיג: מהיחידה לספורט הישגי יש 3 מתאמים.

גלעד לוסטיג: נכון להיום יש 21 מאמנים, 6 אנשי צוות רפואי ו-4 אנשי צוות מקצועי.

גלעד לוסטיג: אחת המסקנות שלנו היתה שהמשלחת בסידני היתה קצת גדולה מדי בעקבות אנשי השליחים.

גלעד לוסטיג: פה אין לנו אף ענף שליחים.

אילן שלגי: האם זה נכון לומר שההישגים של הספורטאיות, משום שנשים נכנסו יחסית מאוחר לרוב הענפים, הם עדיין לא הגיעו למקסימום, לעומת הספורט הגברי?

גלעד לוסטיג: אני טוען כי בספורט הנשי יותר קל להצליח, כיוון שבהרבה ממדינות העולם נשים לא זוכות לשוויון זכויות, לחשיפה ולאפשרות להגיע לתחרויות, ועל כן יש פחות מתחרות.

יהודית גידלי: לעומת זאת, במדינות כמו ברית המועצות יש אחוז גבוה של ספרטאיות.

אריה רוזנצוויג: אחוז השתתפות הנשים במשחקים האולימפיים, מגיע קרוב ל-50%, כאשר זה היה 0% ביוון העתיקה.

גלעד לוסטיג: בסיפור של המלחמה הקרה, שבא לידי ביטוי במשחקים אולימפיים יותר מכל, המזרח גרמנים והרוסים הבינו שההצלחה יוכלה להיות יותר גדולה במין הנשי.

גלעד לוסטיג: הם עשו את זה עם כל מיני תוספים של סמים, אבל באמת אחוז המדליות לנשים היה הרבה יותר גבוה מזה לגברים, כיוון שהם תפסו את הפטנט הזה מהר.

יהודית גידלי: זאת אומרת שיש מדינות שתמכו מאוד ותומכות עדיין בנשים ספורטאיות.

גלעד לוסטיג: הנתון השני שמשמח אותנו, הוא שיש לנו גידול של 45% במספר הענפים, מה שמראה על יותר הטרוגניות של ענפי הספורט בקרב המשלחת האולימפית, וצריך לתת להם דחיפה למחזור האולימפי הבא.

גלעד לוסטיג: זאת תמונת המצב של המשלחת שלנו.

אורי אריאל: אני רוצה לומר 3 דברים קצרים.

אורי אריאל: בכל הנוגע לעולים, תחזקו אותם ככל שאתם יכולים.

אורי אריאל: אני יודע שאני מתפרץ לדלת פתוחה.

אורי אריאל: תנו לעליות האלה את מה שמגיע להם, בהסך הכל הם מביאים לנו קרדיט גדול, ומגיע להם שנחזיר להם את זה וניתן להם גאוות יחידה.

אורי אריאל: העלייה האתיופית היא לא פשוטה וכך גם העלייה מחבר העמים, וזה דבר שיכול לחזק אותם.

אפרים זינגר: זה לא מספיק, אבל אם כל הרצון שלנו לתת עדיפות לעלייה, זה יוצר במקרים לא מעטים אי נוחות מול הספורטאים ילידי הארץ.

אורי אריאל: אני מבין את מה שאתה אומר, אבל צריך למצוא דרך.

אורי אריאל: בסופו של דבר לא מדברים על סכום גדול.

אורי אריאל: מדברים על 40 ספורטאים, ניתן להקצות מיליון דולר.

אורי אריאל: האם משרד החינוך צריך לתת את התמיכה הזו?

אפרים זינגר: כן.

אפרים זינגר: בנוסף למשרד הקליטה.

אורי אריאל: אני מדבר על ספורטאים שאינם עולים.

אורי אריאל: האם הם מקבלים איזושהי תמיכה?

אורי אריאל: מה מקבל ספורטאי שאינו עולה חדש.

אפרים זינגר: כל הספורטאים, עולים חדשים ואלה שאינם עולים חדשים, שנמצאים בסגל האולימפי, מקבלים מלגה חודשית מקרן משותפת למינהל הספורט ולוועד האלימפי, על פי הישגיהם, כאשר הספורטאים שהבטיחו את השתתפותם באולימפיאדה, מקבלים 5,000 שקלים לחודש.

אפרים זינגר: בנוסף, אנחנו הצלחנו בשנה האחרונה, לאחר מאמצים קשים מאוד, לגרום לכך שלכם הספורטאים תהיינה מקורות הכנסה נוספים, מספונסרים,נותני חסויות מסחריים או תורמים.

אפרים זינגר: רק לפני שבוע, תורם ישראלי העניק 20,000 שקלים לאילת אוחיון ונילי אברמסקי.

אפרים זינגר: לפני כחודש, תורם יהודי מחו"ל העניק תרומה של 10,000 דולר ל-4-5 ספורטאיות, כך שבשנה האחרונה אנחנו מצליחים לגייס עזרה נוספת מעבר לרשת הביטחון הזו, אבל זה בהחלט רחוק ממצב משביע רצון.

צבי ורשביאק: מתקציב השנה מועבר אלינו סכום בסדר גודל של 500,000 שקלים בשנה, כאשר השנה זה עוד פחות, 350,000 שקלים.

אורי אריאל: אז תוותרו על זה בכלל.

שוקי דקל: הסכום לא שונה.

שוקי דקל: זה עדיין 500,000 שקלים.

שוקי דקל: זה שזה לא מספיק, זה נכון.

אורי אריאל: לדעתי, זה לא רק שזה לא מספיק, זה מגוחך.

שוקי דקל: אתה מבודד את המיליונים שהמשרד מעביר לטובת ההכנות לאולימפיאדה.

שוקי דקל: אתה מדבר רק על הספורטאים באופן אישי.

אורי אריאל: אתה יכול לעשות 1,000 הכנות, אבל אם בסוף הספורטאי הזה הוא גם צריך לעבוד, גם לחשוב איך הוא ישלם שכר דירה וגם אמא שלו חולה, אז אתה מבין יותר טוב ממני, שהסיכוי שלו להצליח לנעוץ את המוט במקום, הולך וקטן.

אורי אריאל: אני הרי מסודר במשכורתי, וכנראה גם אלה שיושבים פה, אבל האדם שמייצג את כולנו, לא יודע בכלל אם יוכל לנסוע עם האוטו שלו או לא.

אורי אריאל: אני רוצה לשאול אתכם לגבי חיפוש ספורטאים יהודים בחו"ל.

אורי אריאל: האם נעשה ניסיון כזה, האם מנסים לסמן ספורטאים כאלה מחבר העמים ומקומות אחרים, ולהציע להם לבוא אלינו?

אריה רוזנצוויג: אין נסיונות מכוונים, אבל יש מאמצים כאלה שנעשים דרך האיגודים השונים.

צבי ורשביאק: הבעיה היא שספורטאי ברמה הוא חי מזה, ועל כן כאשר הוא שואל מה אנחנו ניתן לו, זו בעיה, כי הרבה אנחנו לא יכולים להציע לו.

צבי ורשביאק: אנחנו יכולים להציע לו 1,000 דולר.

אילן שלגי: אבל אתם יכולים באמצעות הסוכנות היהודית וחפציבה, בברית המועצות לשעבר, להגיע לבני נוער שהם עדיין עוד לא חהברי הסגל האולימפי של אותה מדינה, ולעודד אותם במסגרת העידוד הכללי שיש לעלייה, ולא לדבר איתם על כסף אלא על כך שאצלנו יהיה לו סיכוי להיות מספר אחד, בעוד שבמדינתו הוא יהיה מספר 5.

אילן שלגי: אתם צריכים גם לעורר בהם גאווה לייצג את המדינה היהודית.

אריה רוזנצוויג: אני מעדיף להשקיע יותר בנוער הישראלי.

אורי אריאל: אתה מרוויח עולה כך.

אורי אריאל: אם הוא בא לפה, אז הוא נער ישראלי.

אורי אריאל: מה ההבדל?

צבי ורשביאק: יש כמה סכנות בעניין.

צבי ורשביאק: יש כאלה, לא רק מברית המועצות אלא גם מארצות הברית, שנמצאים במקום החמישי, לדוגמא, שחושבים שאם הם יבואו לארץ, הם יהיו מספר אחד.

צבי ורשביאק: אחד כזה עושה עלייה, מגיע ללוד, מנשק את הקרקע ורץ למשרד הפנים, ומיד מקבל אזרחות.

צבי ורשביאק: אם אין איגוד כזה, הוא מיד רושם עמותה.

צבי ורשביאק: מיד אחר כך הוא עולה למטוס חזרה לארצות הברית, ושולח לנו מכתב שהוא אזרח ישראלי שרוצה להשתתף באולימפיאדה.

צבי ורשביאק: לכן, אנחנו צריכים להיות מאוד זהירים בעניין הזה.

אריה רוזנצוויג: היו לנו כבר כמה מקרים של עולים שהגיעו למטרה ספציפית, ויום אחרי המשחקים עזבו את הארץ.

צבי ורשביאק: גם אם הם לא הגיעו כלל למשחקים, הם עזבו את הארץ.

צבי ורשביאק: לכן אנחנו מאוד זהירים.

אפרים זינגר: המשחקים האולימפיים הם הארוע הגדול ביותר בעולם.

אפרים זינגר: זה איננו רק ארוע של ספורט, אלא מעבר לכך.

אפרים זינגר: במשך 17 ימים עיני כל העולם תתמקדנה באתונה.

אפרים זינגר: עולות שאלות רבות לגבי המוכנות שלהם.

אפרים זינגר: בשבוע שעבר גילי ואני היינו באתונה, וראינו שהמתקנים מוכנים.

אפרים זינגר: אלה לא יהיו משחקים אולימפיים כמו שהיו בסדני, אבל מה שמעניין אותנו, הוא שנצליח לתפעל את המערכת המאוד מורכבת הזו.

אפרים זינגר: השמחה של גילי על 14 ענפי הספורט שיש לנו במשחקים האולימפיים, זה כאב הראש שלי.

אפרים זינגר: יש לנו 14 ענפי ספורט ו-36 ספורטאים, עם פריסה שלא היתה לנו מעולם.

אפרים זינגר: למעשה, יהיו לנו נציגים כמעט בכל אתר תחרויות.

אפרים זינגר: ב-9 מהאתרים ישתתפו מתחרים שלנו, החל מהגודו והאיבקות, טקוואנדו והקליעה על יד שדה התעופה.

אורי אריאל: אתה מתכוון לישראל, ולא לוועד האולימפי הבינלאומי.

אפרים זינגר: נכון.

אורי אריאל: האם הם לא מוכנים לעשות זאת?

אפרים זינגר: הם לא מוכנים.

אפרים זינגר: יש להם שטרה ארוכה של נימוקים, שלדעתנו אלה תירוצים.

אפרים זינגר: העובדה היא שעד היום אין שום איזכור ל-יא' ספורטאים.

אילן שלגי: אילנה רומנוב סיפרה לי, שיש מאבק מתמשך בנושא הזה.

אפרים זינגר: נכון.

אילן שלגי: האם ניסתם לערב את שרת החינוך, התרבות והספורט?

אפרים זינגר: ערוב גורמים ממשלתיים לא יביא תועלת.

צבי ורשביאק: בסוף החודש יש פגישה של נציגי המשפחות עם יו"ר הוועד האולימפי הבינלאמי.

אפרים זינגר: הנושא הזה של יא' הספורטאים חורג מעבר לטקסיות.

אפרים זינגר: מעבר להכנות המקצועיות, הספורטאים עברו סדרה של גיבושונים.

אפרים זינגר: מדובר באוסף של ספורטאים מענפים שונים שבאים מרקע שונה, ונכנסים לסיר לחץ של 17 יום בכפר האולימפי וחייבים לתפקד ביחד 24 שעות ביממה.

אפרים זינגר: לפני סדני הכנו את תהליך הגיבושונים.

אפרים זינגר: לא במקרה המילה "גיבושון" באה מעולם אחר.

אפרים זינגר: המטרה היא להפוך אוסף של בודדים לחבורה עם גאוות יחידה.

אורי אריאל: האם אתם רגועים מבחינת האבטחה?

אפרים זינגר: אני אתייחס לזה בהמשך.

אפרים זינגר: חלק מתהליך הגיבוש של הספורטאים כרורך גם בהגדרת ערכים ציוניים, הכרת הארץ, הכרת אתרים, לימוד עברית, כאשר הנושא של הנצחת יא' הספורטאים, הוא נושא מרכזי.

אילן שלגי: האם כולם יודעים לשיר את ההמנון?

אפרים זינגר: אנחנו נבדוק את זה.

אפרים זינגר: באופן מסורתי, כל משלחת אולימפית בדרכה למשחקים האולימפיים, עוברת ליד האנדרטה של היא' ספורטאים ומתייחדת עם זכרם.

אפרים זינגר: זה יתקיים ב-7 ביולי בדרך לבית הנשיא.

אילן שלגי: אני יודע שיש מפגש בבית הנשיא, ואני אבוא לשם.

אפרים זינגר: הספורטאים עצמם מגיעים לאתר התחרויות מספר ימים בודדים לפני יום התחרות עצמו, על מנת שלא יהיו מושפעים מהדברים השליליים שקורים בכפר האולימפי, רעש, המולה, מתח ותקשורת.

אפרים זינגר: הם מגיעים 3-4 ימים לפני מועד התחרות שלהם, וחוזרים לארץ יומיים שלושה לאחר סיום התחרות.

אפרים זינגר: באשר לאבטחה, זו הפעם הראשונה שמשחקים אולימפיים מתקיימים לאחר ה-11 בספטמבר.

אפרים זינגר: בנוסף, צריך לזכור, שגם מבחינה גיאוגרפית ומבחינה גיאו-פוליטית, לא דומה אתונה לסדני אוסטרליה הרחוקה או לאתלנטה ביבשת האמריקנית.

אפרים זינגר: מדובר ביוון, וכולנו מבינים את המורכבות.

אפרים זינגר: הממשלה היוונית מודעת לחלוטין לבעייתיות, ולכן היא הקימה את צוות המומחים, בו חברים נציגי 7 מדינות, כולל ישראל.

אפרים זינגר: אנשי המקצוע של ישראל יהיו חברים בוועדה הזו, וילוו את כל תהליך המוכנות מהבחינה הבטחונית.

אפרים זינגר: גם נאט"ו נותנת לאחרונה יד לעניין הזה.

אפרים זינגר: הם יכסו אד התחום האווירי והימי שהוא מאוד בעייתי, כולל הכשרת היוונים עצמם בכל מה שקשור לאבטחה.

אורי אפק: אני רוצה לברך על 4 שנות הכנה.

אורי אפק: צריכים לדעת שיום אחרי סדני יצאו מ-201 מדינות 4,000,000 אנשים, ובארץ יצאו 400 אנשים, כולל הענפים הקבוצתיים.

אורי אפק: בסופו של דבר מגיעים לשם בערך 10,500 אנשים.

אורי אפק: לגבי הנשים, אני מציע לבדוק לאחר המשחקים, אם גם תהיינה הצלחות בשיעורק של 45%.

אורי אפק: אני חושב שיותר קל להגיע מאשר להצליח.

אפרים זינגר: קודם אנחנו רוצים להשוות.

אילן שלגי: כיוון שהמשחקים האולימפיים מתקיימים השנה ביוון שנמצאת במרחק של שעתיים מפה, אני מניח שיגיעו לשם הרבה מאוד ישראלים.

אילן שלגי: מי מטפל בכל הלוגיסטיקה של כרטיסים ויתר הסידורים?

צבי ורשביאק: כל מי שרוצה לבוא, יכול לסדר זאת דרך משרד רשימות וסוכן רשמי, שאושר על ידנו ועל ידי הוועדה המארגנת.

אילן שלגי: האם ישראל קיבלה הקצאה של מספר מסוים של כרטיסים?

צבי ורשביאק: כן.

צבי ורשביאק: יש איזשהו מפתח, כי אחרת כולם יסעו רק למשחקים המעניינים.

צבי ורשביאק: אתה צריך לקנות חבילה של כרטיסים, לפי מפתח בינלאומי.

אילן שלגי: האם אתם מיניתם סוכן לאחר מכרז?

צבי ורשביאק: כן.

צבי ורשביאק: האינטרנט מקלקל את הסדר, כיוון שדרך האינטרנט ניתן גם כן להזמין כרטיסים.

צבי ורשביאק: יש עם זה בעיה, אבל זו לא בעיה שלנו.

צבי ורשביאק: עד לרגע זה, כל מה שביקשו הישראלים הם קיבלו.

אילן שלגי: אמרת שזה לא עניין שלנו, אבל זה כן עניין שלנו, כיוון שאנחנו צריכים גם לדאוג לציבור שרוצה להגיע למשחקים.

אילן שלגי: האם כל מי שרוצה ויש לו את הכסף יכול להגיע?

צבי ורשביאק: עד היום לא קרה שמישהו ביקש כרטיס מסוים ולא קיבל.

אפרים זינגר: אחת הבעיות הקשות מאוד באתונה, זה שהם קיבלו שם החלטה שהם לא בונים בתי מלון חדשים ולא מוסיפים חדרים חדשים מעבר למה שיש להם, מחשש שביום שאחרי הם יישארו עם הרבה פילים לבנים.

אפרים זינגר: הדבר הזה יוצר מצוקת דיור קשה מאוד.

אפרים זינגר: נכון להיום, מחיר ללילה במלון נע בין 400 ל-1,000 יורו, וכאשר אני מדבר על 400 יורו ללילה, אני מתכוון למלון של שני כוכבים בלבד.

אפרים זינגר: זוהי מגבלה למי שחושב לבוא לפרק זמן ארוך יותר.

אילן שלגי: בלי לילה.

אפרים זינגר: במחיר טוב.

יהודית גידלי: מה המחיר?

אפרים זינגר: המחיר הוא בסדר גודל של 450 דולר.

יהודית גידלי: האם זה כולל את כרטיס הכניסה לתחרויות?

אפרים זינגר: לא.

אפרים זינגר: כרטיסי הכניסה, למעט מספר מצומצם של ארועים כמו טקס הפתיחה או גמרים בשחייה ובאתלטיקה, הם בעלות של 30-40 יורו לכרטיס.

אפרים זינגר: זו ההזדמנות לחוות את החוויה, כי אולימפיאדה זה לא רק ספורט, אלא זה הפסטיבל כולו.

אפרים זינגר: אני מאמין שהרבה מאוד ישראלים ינצלו את ההזדמנות הזו.

שוקי דקל: במשך 4 שנים משרד הספורט היה שותף עם הוועד האולימפי, במסגרת המינהלת לספורט הישגי והיחידה המקצועית שגילי עומד בראשה, לעשות את הכל כדי לטפח את הספורטאים.

שוקי דקל: גילי עושה את הסקירה כל כך ברוטינה, ועל כן הוא לא תמיד יודע מה הכי חשוב.

שוקי דקל: יש קריטריון בינלאומי וקריטריון ישראלי, כאשר הקריטריון הישראלי הוא מחמיר יותר מהקריטריון הבינלאומי.

שוקי דקל: אם הינו הולכים לפי הקריטריון הבינלאומי, המשלחת היתה יכולה להיות יותר גדולה.

שוקי דקל: ההתמקצעות וההתמקדות על המטרה, לחזור עם מדליות, הביאה למשלחת מאוד איכותית.

צבי ורשביאק: אחרי שחזרנו מאתלנטה הוקמה ועדה בראשות השופט דב לוין.

צבי ורשביאק: הוועדה האולימפי אימץ את כל המלצות הדו"ח לקראת ההכננות האולימפיות.

צבי ורשביאק: הוקמה המינהלת של היחידה לספורט הישגי, ואז היתה פנייה לממשלה לתקצב זאת.

צבי ורשביאק: ביבי שהיה ראש ממשלה קיבל את זה, ואישר 10,000,000 שקלים לשנה, כאשר נשארו 3 שנים לאולימפיאדה בסידני.

צבי ורשביאק: הכסף הועבר לוועד האולימפי, כאשר אחרי כל פעולה דיווחנו, וההצלחה היתה אדירה.

צבי ורשביאק: אנחנו הגענו לסדני, כאשר 25% מהספורטאים שלנו הגיעו לגמר.

צבי ורשביאק: זה דבר שלא חלמנו עליו.

צבי ורשביאק: בשנתיים האחרונות, הובטח לנו על ידי משרד החינוך, שיועבר אלינו הכסף.

צבי ורשביאק: השר, המנכ"לית ומנהל רשות הספורט קיבלו את זה שעל מנת לאזן את התקציב יש לתת למקום אחד ולא לפזר אותו בין האיגודים.

צבי ורשביאק: צריך לזכור שלוועד האולימפי יש מטרה אחת, והיא להכין את הספורטאים למשחקים האולימפיים.

צבי ורשביאק: לעומת זאת, לאיגודים יש 1,000 מטרות אחרות, לארגן את התחרויות המקומיות אליפות אירופה וכו'.

צבי ורשביאק: המצב הכספי של האיגודים הוא לא טוב, ולכן כאשר מגיע שק, קורים שני דברים, הבנק לוקח אוברדרפט ןמשלמים משכורות, ורק אם נשאר משקיעים בנושאים האחרים.

אילן שלגי: גם אין לכם בני מיעוטים בתוך המשלחת.

אורי אפק: היו שניים בכל תולדות האולימפיאדה.

אורי אריאל: מה עם סכנין?

צבי ורשביאק: יו"ר הוועדה הקודמת הכין הצעת חוק בנוגע להכנות לאולימפיאדה, כדי שלא נהיה תלויים באף אחד.

צבי ורשביאק: השנה, השרה הבטיחה שהכספים לצורך ההכנות האולימפיות יינתנו.

צבי ורשביאק: מלבד הבעיה שזה מתפזר בין איגודים רבים, ישנה בעיה זהספורט האחר נפגע מכך.

אילן שלגי: כולנו, ללא קשר לאיזה צד בקשת הפוליטית אנו שייכים, בעד לעודד את הספורט ולהצליח באולימפיאדה.

אילן שלגי: ישנה אמנם הצעת חוק, אך היא לא התקדמה כי כנראה שלא היתה תמיכה ממשלתית להצעת החוק הזו.

צבי ורשביאק: הדיון הקודם של הוועדה דן בתיקון לחוק הספורט.

צבי ורשביאק: גם זה קשור באותו סיפור.

אילן שלגי: שהדברים לוקחים זמן.

צבי ורשביאק: לא.

צבי ורשביאק: מגיש הצעת החוק הקודם, התנה את ההצעה בעבור הצעה אחרת.

אילן שלגי: אני מציע שאחרי האולימפיאדה אנו נתכנס פה, נשמע מכם דיווח, אולי יהיו פה ספורטאי או שניים עם מדליה, ואז נדבר גם על הנושא הזה, לרגל פתיחת ההכנות לאולימפיאדת ביג'ין.

צבי ורשביאק: הספורטאי מתאמן כל החודש.

צבי ורשביאק: השנה, הכסף הראשון שהועבר היה בחודש אפריל.

צבי ורשביאק: ההקצבות לחודשים מאי-יוני-יולי, התחילו להגיע עכשיו.

אורי אריאל: כולם רוצים עכשיו ללחוץ את ידם לקראת הנסיעה.

אורי אריאל: אני מציע שהנכבדים, מהנשיא ודרומה יחתמו על החוק ויגידו שהם תומכים בו, כיוון שכאשר הם יחזרו אף אחד לא יזכור את זה, וכולם יגידו שיש עכשיו עוד 4 שנים.

אריה רוזנצוויג: תקציב הספורט במדינת ישראל קטן ב-4 השנים האחרונות מ-120,000,000 שקלים ל-48,000,000 שקלים.

אריה רוזנצוויג: זה אבסורד.

אריה רוזנצוויג: מזה כל הספורט צריך להתפתח ולהיבנה.

אורי אריאל: במל"ג יש עודפים גדולים.

אילן שלגי: הם לקחו להם רק 650,000,000 שקלים.

אילן שלגי: אורי, אני מציע לעצמנו את הסיכום הבא.

אילן שלגי: ועדת החינוך והתרבות מודה לראשי הוועד האולימפי, עןל המצגת המרשימה והנתונים שהובאו בפניה.

אילן שלגי: הוועדה שליוותה את הנושא במהלך השנה האחרונה, נוכחה גם היום, עד כמה ההכנות לאולימפיאדה נעשות ביסודיות ובמקצועיות רבה.

אילן שלגי: הוועדה שמחה ללמוד על השיעור הגבוה יחסית של נשים, 45% מן המשתתפים בנבחרת האולימפית הישראלית.

אורי אריאל: כמו שאמרו חכמנו, נפש בריאה בגוף בריא.

קריאה: למה אתה לא מזכיר את תמיכת משרד החינוך.

אילן שלגי: אם אני צריך להזכיר את משרד החינוך בהקשר הזה, אני צריך להזכיר גם שיש טענות שהמשרד לא העביר מספיק כסף.

שוקי דקל: האם באו אליך ואמרו לך שיש משרד שנתן מספיק?

שוקי דקל: משרד הספורט הוא שותף מלא לכל ההכנות, והוא משקיע מליונים בכך.

שוקי דקל: המינהלת היא משותפת וכך גם היחידה.

אילן שלגי: אורי, האם ניתן מילת עידוד גם למשרד הספורט?

אורי אריאל: בתור חבר טרי באופוזיציה, אני מיד תומך בזה, אבל תציין שראוי שהם יסייעו יותר.

אילן שלגי: אני אוסיף את זה בסעיף השני, בו דיברתי על הסיוע הכלכלי.

עבד-אלמאלכ דהאמשה: אני רוצה שתזכיר שתינתן תשומת לב לייצוג מלא של האוכלוסייה.

אילן שלגי: זה ברור.

אילן שלגי: אם אנשים לא הגיעו להישגים, אין מה לעשות.

אילן שלגי: הם אינם שם לא משום שהם ממוצא כזה או אחר.

עבד-אלמאלכ דהאמשה: יכול להיות מפני שלא ניתן בכלל להיות שם.

אילן שלגי: היו בעבר שניים.

אילן שלגי: בכל אופן, ההתייחסות קיימת בפרוטוקול.

אילן שלגי: תודה רבה, הישיבה נעולה.